CELEX: 62008TN0427
Language: lv
Date: 2008-09-24 00:00:00
Title: Lieta T-427/08: Prasība, kas celta 2008. gada 24. septembrī — CEAHR /Komisija

6.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 313/44
            
         Prasība, kas celta 2008. gada 24. septembrī — CEAHR/Komisija
   (Lieta T-427/08)
   (2008/C 313/80)
   Tiesvedības valoda — angļu
   Lietas dalībnieki
   
      Prasītāja: Confédération Européenne des Associations d'Horlogers-Réparateurs (CEAHR), Brisele (Beļģija) (pārstāvis — P. Mathijsen, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2008. gada 10. jūlija Lēmumu SG-Greffe (2008) D/204448;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Šajā lietā prasītāja lūdz atcelt Komisijas 2008. gada 10. jūlija Lēmumu SG-Greffe (2008) D/204448, ar kuru Komisija, pamatojoties uz Kopienas interešu neesamību, noraidīja prasītājas sūdzību par iespējamiem EKL 81. un 82. panta pārkāpumiem, kas saistīti ar pulksteņu ražotāju atteikumu neatkarīgajiem pulksteņu labotājiem piegādāt atsevišķas detaļas [lieta C(2008)3600].
   Prasības pamatojumam prasītāja norāda, ka Komisija, sagrozot prasītājas sūdzību un tādējādi savā lēmumā minot nepareizus faktus, ir pārkāpusi Līgumu.
   Turklāt prasītāja apgalvo, ka Komisija, nolemjot, ka pulksteņu ražotāji, par kuriem ir iesniegta sūdzība, nav dominējošā stāvoklī un ka to atteikums pārdot atsevišķas detaļas ārpus selektīvas izplatīšanas sistēmas nav to dominējošā stāvokļa ļaunprātīga izmantošana, ir pieļāvusi kļūdas tiesību piemērošanā un ir pārkāpusi EKL 81. un 82. pantu. Tāpat prasītāja apstrīd Komisijas secinājumus, ka starp pulksteņu ražotājiem bija vienošanās vai saskaņotas darbības.
   Prasītāja uzskata, ka Komisija pēc prasītājas sūdzības četru gadu ilgas izskatīšanas, izmantojot argumentu par Kopienas interešu neesamību, ir ļaunprātīgi izmantojusi savas pilnvaras.
   Turklāt prasītāja apgalvo, ka Komisija nenorādīja pamatojumu, tādējādi pārkāpjot EKL 253. pantu.
   Visbeidzot, pēc prasītājas domām, Komisija prasītājas sūdzības izskatīšanā ir pārkāpusi objektivitātes principu.